Diari Oficial de la Generalitat Valenciana


Sumari del DOGV 4401, del 18-12-2002 (2002/13803)

RESOLUCIÓ de 25 de novembre de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual del PGOU al c/ d'Altea (Mare de Déu de la Mercé), del municipi del Campello (Alacant).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13896


Data del document
:   25-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Campello, el
    * pla d'urbanisme

RESOLUCIÓ de 25 de novembre de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual del PGOU al c/ d'Altea (Mare de Déu de la Mercé), del municipi del Campello (Alacant). [2002/13645]
  
Vist l'expedient relatiu a la modificació puntual del Pla General d'Ordenació Urbana al c/ d'Altea (Mare de Déu de la Mercé), del municipi del Campello (Alacant), i de conformitat amb els següents:
  
Antecedents de fet
  
Primer
  
L'Ajuntament del Campello va acordar l'exposició pública durant un mes, per mitjà d'Acord de plenari amb data 25 de febrer de 1999, del projecte de modificació puntual del c/ d'Altea (Mare de Déu de la Mercé) del Pla General del Campello, i es publica l'anunci en el Diari Oficial de la Generalitat Valenciana núm. 3.448, amb data 5 de març de 1999, i en el diari Información d'Alacant, amb data 3 de març de 1999. Durant el pertinent període d'exposició pública, es van presentar quatre al·legacions que van ser desestimades, i és aprovat provisionalment pel mateix Ple de l'Ajuntament amb data 7 de març de 2002.
  
Segon
  
El document tècnic de modificació puntual consta de memòria, plans d'informació i modificació, i una còpia del pla per a refondre.
  
Tercer
  
Consta en l'expedient informe del Ministeri de Medi Ambient, Direcció General de Costes, amb data 7 de maig de 1999, del que s'extrau el següent:
  
«... el tram de vial afectat per l'actuació urbanística se situa fora de la zona subjecta a servitud de protecció del domini públic maritimoterrestre, per la raó del qual, i pel propi contingut de la modificació pretesa, res hi ha que incidisca en aspectes regulats per la Llei de Costes».
  
Quart
  
La Comissió Territorial d'Urbanisme d'Alacant, en la sessió amb data 25 de juliol de 2002, va informar favorablement la modificació puntual del Pla General al c/ d'Altea (Mare de Déu de la Mercé), del municipi del Campello, i se supedita la remissió al conseller fins a l'esmena de les deficiències assenyalades en este. Amb data 25 d'octubre de 2002, el director general d'Urbanisme i Ordenació Territorial va resoldre considerar complides les condicions imposades en l'Acord de la Comissió Territorial d'Urbanisme de 25 de juliol de 2002, i s'ordena la immediata remissió al conseller d'Obres Públiques, Urbanisme i Transports de l'expedient a l'efecte de l'aprovació definitiva.
  
Cinqué
  
Amb data 19 novembre de 2002, el conseller d'Obres Públiques, Urbanisme i Transports, de conformiatat amb el que establix l'article 55.4 de la Llei Reguladora de l'Activitat Urbanística Valenciana, va emetre l'informe favorable sobre l'alteració de les zones verdes afectades per la modificació puntual del c/ d'Altea (Mare de Déu de la Mercé), del municipi del Campello.
  
Fonaments de dret
  
Primer
  
Respecte al procediment seguit per l'Ajuntament resulta d'acord amb el que preveu l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i 175 de Reglament de Planejament de la Comunitat Valenciana, aprovat per Decret 201/1998, de 15 de desembre, del Govern Valencià (RPCV).
  
Segon
  
La documentació està completa, a l'efecte del compliment de l'article 27 de la LRAU i concordants del Reglament de Planejament de la Comunitat Valenciana.
  
Tercer
  
Quant al fons de l'assumpte, l'objecte de l'expedient és variar l'alineació del c/ d'Altea a fi d'ajustar el traçat establit en el vigent pla, al projecte d'urbanització ja executat. Segons alçament topogràfic recent, s'ha comprovat que el viari existent en el citat c/ d'Altea no coincidix amb el Pla General. En els antecedents de l'actuació de referència, en concret en el projecte d'urbanització del Pla Parcial la Mercé, en el sòl SUP/E i del sòl urbà contigu, que es va aprovar definitivament amb data 6 d'octubre de 1988 s'indica que «hi ha informes tècnics referents a la no coincidència del viari executat amb el viari del Pla General i que aconsellen esmenar el dit error?.
  
D'acord amb la proposta ara plantejada s'augmenta la superfície de parcel·les edificables de claus 13, 15-b i zona semiextensiva en 654,01 m²s i el sostre en 117,58 m²t, i es disminuïx la superfície de parcel·les edificables de claus 12, 13, 16, 18-a, 18-b zona semiextensiva i zona civicohotelera en 1.166,06 m²s i el sostre en 730,27 m²t.
  
El balanç és d'una disminució de la superfície de parcel·les edificables lucratives en 512,05 m²s i 612,69 m²t, encara que amb una disminució de zona verda, clau P, de 93,27 m² (47,26 m² i 46,01 m²).
  
Segons s'assenyala en la memòria de la modificació, «la disminució total de sostre edificable possibilitaria una reducció de zona verda de 111,39 m², i es consideren els 612,69 m²t que es perden i un habitatge cada 110 m²t, 4 habitants per habitatge i una necessitat de 5 m² de zona verda per habitant, i és esta reducció de zona verda superior a la qual s'origina amb esta modificació que com s'ha indicat és de 93,27 m². Així mateix, este sòl ha passat a viari.
  
Quart
  
La proposta es considera correcta des del punt de vista de les exigències de la política urbanística i territorial de la Generalitat i no es troba en contradicció amb les disposicions legals d'aplicació, en els termes establits en l'article 40 de la Llei 6/1994, de 15 de novembre, Reguladora de l'Activitat Urbanística.
  
Cinqué
  
La present modificació puntual introduïx en l'ordenació una diferent qualificació o ús urbanístic de zones verdes o espais lliures, per la qual cosa de conformitat amb el que disposa l'article 55.4 de la LRAU, amb data 19 de novembre de 2002, s'emet l'informe favorable del conseller d'Obres Públiques Urbanisme i Transports, d'acord amb el que establix la disposició transitòria novena de la LRAU, sense que siga preceptiu, per a este cas concret, la intervenció del Consell Jurídic Consultiu, atés l'objecte específic de la modificació plantejada.
  
Vists els preceptes legals citats i la resta de general i pertinent aplicació, i de conformitat amb l'acord de la Comissió Territorial d'Urbanisme d'Alacant., resolc
  
Aprovar definitivament la modificació puntual del Pla General d'Ordenació Urbana al c/ d'Altea (Mare de Déu de la Mercé), del municipi del Campello (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.